BASES DEL CONCURS DE CAL·LIGRAMES (“VISUAL POEMS”) SANT JORDI 2017

*Un cal·ligrama és un tipus de poema visual. És un* [*text*](http://ca.wikipedia.org/wiki/Text)*, de vegades tan sols una* [*frase*](http://ca.wikipedia.org/wiki/Frase) *o* [*paraula*](http://ca.wikipedia.org/wiki/Paraula)*, generalment* [*poètic*](http://ca.wikipedia.org/wiki/Poesia)*, en què s'utilitza la disposició de les paraules, la* [*tipografia*](http://ca.wikipedia.org/wiki/Tipografia) *o la* [*cal·ligrafia*](http://ca.wikipedia.org/wiki/Cal%C2%B7ligrafia) *per tal de representar el contingut del* [*poema*](http://ca.wikipedia.org/wiki/Poema)*. Les paraules que componen el poema dibuixen o formen un personatge, un animal, un paisatge o qualsevol objecte imaginable. (Wikipedia)*

1. Hi pot participar l’alumnat del centre que cursi primer d’ESO en una única categoria.
2. Les obres han de ser inèdites i es presentaran en anglès.
3. La temàtica de les obres és: la natura, l’amistat, l’amor i la família.
4. La tècnica és lliure (collage, retoladors, colors, aquarel·les, etc).
5. El format dels cal·ligrames dels alumnes serà d’un full DIN A4. Tots els cal·ligrames han de dur un títol i s’han de signar sota pseudònim darrere del full.
6. Les obres es lliuraran a la consergeria de l’institut en un sobre gran obert, a la part exterior del qual ha de constar el títol de l’obra i el pseudònim escollit.
7. La identificació de l’autor (nom, curs i grup) s’inclourà en un sobre petit tancat, en la part exterior del qual hi constarà el títol de l’obra, el pseudònim escollit, la modalitat (cal·ligrama) i el curs (1r ESO).
8. El termini d’admissió dels treballs serà el dia 24 de març.
9. El veredicte del jurat es farà públic el 21 d’abril als actes de celebració dels Jocs Florals del centre.
10. S’atorgarà un premi al millor cal·ligrama.
11. L’obra premiada es publicarà a la web i a altres àmbits de l’institut i també podrà ser presentada a concursos reservats per a estudiants.